ddrg/super_eurlex huggingface dataset:
Official Journal L 230 , 11/09/1996 P. 0006 - 0006



NARIADENIE KOMISIE (ES) č. 1756/96 z 10. septembra 1996, ktorým sa mení a dopĺňa nariadenie (ES) č. 1598/95 ustanovujúce podrobné pravidlá pre uplatňovanie opatrení pre dodatočné dovozné clá v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami1, v znení nariadenia (ES) č. 1587/962, najmä jeho článku 15 ods. 4, keďže príloha nariadenia Komisie (ES) č. 1598/953, v znení nariadenia (ES) č. 2931/954, je platná iba do 30. júna 1996; keďže opatrenia by sa mali stať stálymi a konečný termín by sa mal zrušiť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe k nariadeniu (ES) č. 1598/95 sa slová "platné od 1. júla 1995 do 30. júna 1996" týmto odstraňujú. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 10. septembra 1996 Za Komisiu Franz ANDERSEN člen Komisie 1 Ú. v. ES L 148, 28.6.1968, s. 13. 2 Ú. v. ES L 206, 16.8.1996, s. 21. 3 Ú. v. ES L 151, 1.7.1995, s. 1. 4 Ú. v. ES L 307, 20.12.1995, s. 10.
Úradný vestník L 171 , 10/07/1996 S. 0001 - 0002



Nariadenie Rady (ES) č. 1323/96 z 26. júna 1996, ktorým sa mení a dopĺňa nariadenie (EHS) č. 1784/77 o certifikácii chmeľu RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1] a najmä na jeho článok 2 ods. 4, so zreteľom na návrh Komisie, keďže nariadenie Rady (EHS) č. 1784/77 [2] špecifikuje štádium, keď sa musí vykonať certifikácia, a stanovuje podmienky, za ktorých sa môžu výrobky z chmeľu ďalej spracúvať; keďže v bývalej Nemeckej demokratickej republike sa úprava chmeľu po zbere tradične líši od úpravy v iných častiach spoločenstva v tom zmysle, že na mnohých farmách vyrábajúcich chmeľ sa čistenie a prvotné sušenie šištičiek uskutočňuje súčasne s mletím a lisovaním do granúl, nedovoľujúc jestvujúcemu technickému zariadeniu delenie na dve fázy; keďže však tento postup nie je v súlade s právnymi predpismi spoločenstva, ktoré ustanovujú, že certifikácia sa musí uskutočniť pred akýmkoľvek spracovaním; keďže nariadenie (EHS) č. 1784/77 ustanovilo dlhšie prechodné obdobie, ako je lehota stanovená nariadením Komisie (EHS) č. 2239/91 z 26. júla 1991 o prechodných opatreniach uplatniteľných v sektore chmeľu po zjednotení Nemecka [3], ktorá uplynula 31. decembra 1992, aby umožnilo výrobcom rozložiť svoju novú investíciu na vhodné obdobie; keďže na niektorých farmách do 31. decembra 1995 nebola situácia v súlade s predpismi; keďže by sa preto mala predĺžiť uvedená výnimka o jeden rok a zoznam dotknutých fariem by sa mal podľa toho zmeniť a doplniť, PRIJALA TOTO NARIADENIE: Článok 1 Nariadenie (EHS) č. 1784/77 sa týmto mení a dopĺňa takto: 1. V druhom pododseku článku 1 ods. 3 sa dátum "31. decembra 1995" nahrádza dátumom "31. decembra 1996". 2. Príloha sa nahrádza prílohou k tomuto nariadeniu. Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 26. júna 1996 Za Radu predseda M. Pinto [1] Ú. v. ES L 175, 4.8.1971, s. 1. Nariadenie naposledy zmenené a doplnené nariadením (ES) č. 3290/94 (Ú. v. ES L 349, 31.12.1994, s. 105). [2] Ú. v. ES L 200, 8.8.1977, s. 1. Nariadenie naposledy zmenené a doplnené Aktom o pristúpení z roku 1994. [3] Ú. v. ES L 204, 27.7.1991, s. 14. -------------------------------------------------- PRÍLOHA " „PRÍLOHA Farmy, na ktorých možno vykonávať certifikáciu po spracovaní na granuly: SASKO-ANHALTSKO: | Eichenbarleben (predtým Irrleben) | Oseterweddingen | Blumenberg (predtým Langenweddingen) | DURÍNSKO: | Kutzleben (predtým Bad Tennstedt) | Heringen | Kindelbrück | Vogelsberg (predtým Großbrembach) | Großenehrich | Hohenebra | " --------------------------------------------------
Official Journal L 187 , 26/07/1996 P. 0033 - 0033



NARIADENIE KOMISIE (ES) č. 1461/96 z 25. júla 1996 o tarifných kvótach otvorených pokiaľ ide o dovoz určitého tovaru pôvodného v Poľsku, Rumunsku, Bulharsku, Českej republike a Slovenskej republike, ktorý je výsledkom spracovania poľnohospodárskych produktov uvedených v prílohe k nariadeniu Rady (ES) č. 3448/93 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3448/93 zo 6. decembra 1993, ktoré stanovuje obchodné dojednania uplatniteľné na určitý tovar, ktorý je výsledkom spracovania poľnohospodárskych produktov1 a najmä na jeho článok 7 ods. 2, keďže nariadením Komisie (ES) č. 478/962, ktorým sa mení a dopĺňa nariadenie (ES) č. 3238/943, boli otvorené tarifné kvóty, uplatniteľné na dovoz určitého tovaru pôvodného v Poľsku, Rumunsku, Bulharsku, Českej republike a Slovenskej republike, ktorý je výsledkom spracovania poľnohospodárskych produktov uvedených v prílohe k nariadeniu (ES) č. 3448/93, oprávnené na zníženie poľnohospodárskej zložky; keďže nariadenie Komisie (ES) č. 1460/964 stanovuje podrobné pravidlá na vykonanie preferenčných obchodných dojednaní uplatniteľných na určitý tovar, ktorý je výsledkom spracovania poľnohospodárskych produktov, ako je stanovené v článku 7 nariadenia (ES) č. 3448/93; keďže toto nariadenie nahrádza a zrušuje nariadenie (ES) č. 3238/94 a nariadenie Komisie (ES) č. 1294/945, ale neotvára tarifné kvóty; keďže kvóty otvorené nariadením (ES) č. 478/96 by sa preto mali zachovať prostredníctvom osobitnej legislatívy; keďže opatrenia stanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi produktami neuvedenými v prílohe II, PRIJALA TOTO NARIADENIE: Článok 1 Od 1. januára do 31. decembra 1996 tovar pôvodný v Poľsku, Rumunsku, Bulharsku, Českej republike a Slovenskej republike, ktorý je uvedený v prílohách I, II, III, IV a V k nariadeniu (ES) č. 478/96, podlieha zníženým poľnohospodárskym zložkám v rámci limitov ročných kvót a za podmienok stanovených v týchto prílohách. Článok 2 Pre dovozy tovaru, ktorý patrí do podpoložky 1901 90 91 KN a ktorý je oprávnený na zníženie poľnohospodárskej zložky, sa prideľujú nasledujúce čísla: - 09.5467 pre tovar pôvodný v Bulharsku, - 09.5227 pre tovar pôvodný v Maďarsku, - 09.5417 pre tovar pôvodný v Českej republike, - 09.5417 pre tovar pôvodný v Slovenskej republike. Článok 3 Toto nariadenie nadobúda účinnosť na tretí deň nasledujúci po jeho uverejnení v Úradnom vestníku Európskych spoločenstiev. Uplatňuje sa od 1. júla 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. júla 1996 Za Komisiu Martin BANGEMANN člen Komisie 1 Ú. v. ES L 318, 20.12.1993, s. 18. 2 Ú. v. ES L 68, 19.3.1996, s. 10. 3 Ú. v. ES L 338, 28.12.1994, s. 30. 4 Ú. v. ES L 187, 26.7.0996, s. 18. 5 Ú. v. L 141, 4.6.1994, s. 12.
Úradný vestník L 014 , 17/01/1997 S. 0028 - 0029



Nariadenie Komisie (ES) č. 60/97 zo 16. januára 1997, ktoré mení a dopĺňa nariadenie (EHS) č. 1859/82 o výbere vykazujúcich hospodárstiev pre účely stanovenia príjmov poľnohospodárskych fariem KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 79/65/EHS z 15. júna 1965 zakladajúce sieť pre zber účtovných údajov o príjmoch a obchodných operáciách poľnohospodárskych fariem v Európskom hospodárskom spoločenstve [1], naposledy zmenené a doplnené nariadením (EHS) č. 2801/95 [2], najmä na jeho články 4 (4) a 6 (2), keďže článok 3 nariadenia Komisie (EHS) č. 1859/82 [3], naposledy zmenený a doplnený nariadením (EHS) č. 1381/96 [4], stanovuje počet vybraných vykazujúcich hospodárstiev v každej oblasti pre každý účtovný rok; keďže s cieľom lepšieho pokrytia oblasti skúmania poľnohospodárskych fariem v Taliansku a Fínsku by sa počet vybraných vykazujúcich hospodárstiev v každej oblasti vyššie uvedených členských štátov mal stanoviť na rok 1997 a následné účtovné roky; keďže sa príloha I k nariadeniu (EHS) č. 1859/82 preto mení a dopĺňa; keďže opatrenia uvedené v tomto nariadení sú v súlade so stanoviskom Výboru spoločenstva pre informačnú sieť účtovníctva fariem, PRIJALA TOTO NARIADENIE: Článok 1 Tabuľky uvedené v prílohe I k nariadeniu (EHS) č. 1859/82, ktoré sa týkajú Talianska a Fínska, sa nahrádzajú tabuľkami pripojenými k tomuto nariadeniu. Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od účtovného roku 1997. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. januára 1997 Za Komisiu Franz Fischler člen Komisie [1] Ú. v. ES 109, 23.6.1965, s. 1859/65. [2] Ú. v. ES L 291, 6.12.1995, s. 3. [3] Ú. v. ES L 205, 13.7.1982, s. 5. [4] Ú. v. ES L 179, 18.7.1996, s. 6. -------------------------------------------------- PRÍLOHA POČET VYKAZUJÚCICH HOSPODÁRSTIEV PODĽA OBLASTÍ Referenčné číslo | Názov oblasti | Počet vykazujúcich hospodárstiev (od účtovného roku 1997) | TALIANSKO 221 | Valle d’Aosta | 367 | 222 | Piemonte | 1110 | 230 | Lombardia | 917 | 241 | Trentino | 404 | 242 | Alto Adige | 404 | 243 | Veneto | 1589 | 244 | Friuli-Venezia Giulia | 795 | 250 | Liguria | 590 | 260 | Emilia-Romagna | 914 | 270 | Toscana | 620 | 281 | Marche | 951 | 282 | Umbria | 668 | 291 | Lazio | 931 | 292 | Abruzzo | 882 | 301 | Molise | 445 | 302 | Campania | 748 | 303 | Calabria | 911 | 311 | Puglia | 1013 | 312 | Basilicata | 1138 | 320 | Sicilia | 1350 | 330 | Sardegna | 1253 | Súčet za Taliansko | 18000 | Referenčné číslo | Názov oblasti | Počet vykazujúcich hospodárstiev (od účtovného roku 1997) | FÍNSKO 670 | Etelä-Suomi | 581 | 680 | Sisä-Suomi | 272 | 690 | Pohjanmaa | 277 | 700 | Pohjois- Suomi | 170 | Súčet za Fínsko | 1300 | --------------------------------------------------
31997R0288
19.2.1997 ÚRADNÝ VESTNÍK EURÓPSKYCH SPOLOČENSTIEV L 48/7
NARIADENIE KOMISIE (ES) č. 288/97
zo 17. februára 1997,
ktorýmsameníadopĺňapríloh aIknariadeniuRady(EHS)č.2658/87ocolnejaštatistickejnomenklatúre
a o Spoločnom colnom sadzobníku a ktorým sa ruší niekoľko nariadení o klasi fikácii
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
sozreteľomnanariadenieRady(EHS)č.2658/87z23.júla1987
o colnej a štatistickej nomenklatúr e a o Spoločnom colnom
sadzobníku(1),naposledyzmenenéadoplnenénariadenímKomi-
sie (ES) č. 2493/96 (2), a najmä na jeho článok 9,
keďže môže byť ťažké rozlíšiť niektoré zeleninové omáčky, ktorépatria do položky 2103, a upravenú alebo konzervovanú zeleni-nu,ktorápatrídokapitoly20;keďže,abysazabezpečilojednotnéuplatňovaniekombinovanejnomenklatúry,malobysaprijaťopa-trenienaodlíšenietýchtodvochskupínvýrobkov;keďžeuvedenéomáčkysúzvyčajnevtekutejformealebovoformeemulziíalebosuspenzií s obsahom veľmi malého množstva viditeľných pev-ných zložiek; keďže by malo existovať vhodné rozlišovacie krité-rium, keďže vhodným rozlišovacím kritériom by bolo ich prece-denie cez sito so stanovenou veľkosťou ôk;
keďže by sa mala vložiť doplnková poznámka do kapitoly 21
kombinovanej nomenklatúry a mali by sa urobiť zodpovedajúcezmeny a doplnenia v príloh e I k nariadeniu (EHS) č. 2658/87;
keďže nariadenia alebo časti nariadení, ktoré predtým slúžilina klasifikáciu takýchto výrobkov na základe iného kritéria, nežje precedenie cez kovové drôtené sito, konkrétne nariadenieKomisie (EHS) č. 314/90 (
3), (EHS) č. 3044/90 (4)a
(ES) č. 3055/94 (5), by sa mali zrušiť;
keďžeopatreniaustanovenévtomtonariadenísúvsúladesosta-noviskom sekcie colnej a štatistickej nomenklatúry Výboru precolný kódex,PRIJALA TOTO NARIADENIE:
Článok 1
Kapitola 21 kombinovanej nomenklatúry tvoriacej prílohuk nariadeniu (EHS) č. 2658/87 sa týmto mení a dopĺňa takto:
1. Vkladá sa táto doplnková poznámka:
„1. Naúčelypodpoložiek2103 20 00a2103 90 90savýraz
‚hotové omáčky‘ nevzťahuje na prípravky zo zeleniny,
ovocia alebo iných jedlých častí rastlín, ak z pôvodnejhmotnosti prípravku po prepláchnutí vodou o teplote20°Cprepadnekovovýmsitomoveľkostiôk5mmmenejako 80 % hmotnosti týchto prísad.“
2. Doplnkové poznámky 1 až 4 sa prečíslujú na poznámky 2
až 5.
Článok 2
Bod 2 prílohy k nariadeniu (EHS) č. 314/90, bod 1 prílohyk nariadeniu (EHS) č. 3044/90 a nariadenie (ES) č. 3055/94 satýmto zrušujú.
Článok 3
Toto nariadenie nadobúda účinnosť 21. deň po dni jehouverejnenia v Úradnom vestníku Európskych spoločenstiev.
Toto nariadenie je záväzné v celom rozsahu a je priamo uplatniteľné vo všet kých členských
štátoch.
V Bruseli 17. februára 1997
Za Komisiu
Mario MONTI
člen Komisie
(1) Ú. v. ES L 256, 7.9.1987, s. 1.
(2) Ú. v. ES L 338, 28.12.1996, s. 27.
(3) Ú. v. ES L 35, 7.2.1990, s. 9.
(4) Ú. v. ES L 292, 24.10.1990, s. 5.
(5) Ú. v. ES L 323, 16.12.1994, s. 8.02/zv. 8 SK Úradný vestník Európskej únie 195
Úradný vestník L 096 , 11/04/1997 S. 0005 - 0005



Nariadenie Komisie (ES) č. 630/97 z 10. apríla 1997, ktorým sa mení a dopĺňa nariadenie Komisie (ES) č. 2369/96 otvárajúce a zavádzajúce správu colných kvót spoločenstva na 10000 ton ovsených, inak opracovaných zŕn, patriacich do podpoložiek KN 11042292 a 11042299 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1095/96 z 18. júna 1996 o zavádzaní koncesií, stanovených v zozname CXL, spísanom na základe záverov rokovaní GATT XXIV.6 [1], a najmä na jeho článok 1, keďže spoločenstvo sa podujalo zaviesť na účely Svetovej obchodnej organizácie na obchodný rok a od 1. januára 1996 colnú kvótu nulového cla na 10000 ton ovsených, inak opracovaných zŕn patriacich do podpoložiek KN 11042292 a 11042299; keďže podrobné pravidlá na dovoz na základe tejto kvóty ustanovuje nariadenie Komisie (ES) č. 2369/96 [2]; keďže nariadenie Komisie (ES) č. 1734/96 [3] nahrádza s účinnosťou od 1. januára 1997 číselné znaky KN na ovsené, inak opracované zrná jediným číselným znakom KN 11042298; keďže po tejto zmene číselného znaku KN vzniklo riziko nedorozumenia, pokiaľ ide o výrobok, na ktorý sa táto kvóta vzťahuje; keďže sú potrebné aj iné zmeny a doplnenia ustanovení o platnosti dovozných povolení; keďže v záujme zjednodušenia je potrebné vypustiť odkazy na obchodný rok 1995/96 a jasne uviesť čas oznámenia Komisie členským štátom o vydaní dovozných povolení; keďže nariadenie (ES) č. 2369/96 by sa preto malo zmeniť a doplniť; keďže opatrenia ustanovené v tomto nariadení sú v súlade s názorom Riadiaceho výboru pre obilniny, PRIJALA TOTO NARIADENIE: Článok 1 Nariadenie (ES) č. 2369/96 sa týmto mení a dopĺňa takto: 1. v názve, v článku 1, v článku 3 ods. 1 a v piatej zarážke článku 4 sa slová "číselné znaky KN 11042292 a 11042299" nahrádzajú slovami "číselný znak KN 11042298"; 2. druhý pododsek článku 1 a článku 2 ods. 1 sa vypúšťajú. 3. Článok 3 ods. 3 znie takto: "3. Ak celkové množstvo výrobkov, na ktoré sa predložili žiadosti o dovozné povolenie, presahuje limity povoleného dovozu počas príslušného obdobia, Komisia oznámi členským štátom do troch pracovných dní po uplynutí lehoty na oznámenie, uvedenej v odseku 2, o aké percento musia pri vydávaní dovozných povolení znížiť množstvá, na ktoré sa podali žiadosti."; 4. Za druhý pododsek článku 3 ods. 4 sa pripája tento pododsek: "Napriek článku 21 ods. 1 nariadenia (EHS) č. 3719/88 [4] sa bude na účely určenia obdobia platnosti za dátum vydania dovozného povolenia považovať dátum jeho aktuálneho vydania." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 10. apríla 1997 Za Komisiu Franz Fischler člen Komisie [1] Ú. v. ES L 146, 20.6.1996, s. 1. [2] Ú. v. ES L 323, 13.12.1996, s. 8. [3] Ú. v. ES L 238, 19.9.1996, s. 1. [4] Ú. v. ES L 331, 2.12.1988, s. 1. --------------------------------------------------
Úradný vestník L 156 , 13/06/1997 S. 0010 - 0010



Nariadenie Komisie (ES) č. 1068/97 z 12. júna 1997, ktorým sa mení a dopĺňa príloha II nariadenia Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], zmenené a doplnené nariadením (ES) č. 535/97 [2], a najmä na tretí pododsek jeho článku 1 (1), keďže kochineal a korok by sa mali zahrnúť do prílohy II nariadenia (EHS) č. 2081/92, aby sa vyhovelo očakávaniam poľnohospodárskych výrobcov, pre ktorých sú tieto produkty jedným z hlavných zdrojov príjmu; keďže ide o poľnohospodárske výrobky, títo výrobcovia by mohli prípadne predložiť žiadosti o registráciu týchto výrobkov podľa nariadenia (EHS) č. 2081/92 vzhľadom na väzbu, ktorú by tieto produkty mohli mať s určitými zemepisnými oblasťami; keďže opatrenia stanovené v tomto nariadení sú v súlade so stanoviskom Výboru pre zemepisné označenia a označenia pôvodu, PRIJALA TOTO NARIADENIE: Článok 1 Do prílohy II nariadenia (EHS) č. 2081/92 sa vkladajú tieto produkty: "— korok, — kochineal (surovina živočíšneho pôvodu)." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. júna 1997 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 83, 25.3.1997, s. 3. --------------------------------------------------
Úradný vestník L 154 , 12/06/1997 S. 0021 - 0021



Nariadenie Komisie (ES) č. 1056/97 z 11. júna 1997, ktorým sa prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave [1], naposledy doplnené nariadením Komisie (ES) č. 2479/95 [2], a najmä na jeho článok 17, keďže je potrebné eliminovať akúkoľvek možnosť podvodu pri používaní elektronického záznamového zariadenia v cestnej doprave; keďže nariadenie (ES) č. 2479/95 stanovilo povinnosť chrániť káble spájajúce záznamové zariadenie s prenášačom impulzov, ak nie je zabezpečená ekvivalentná ochrana proti manipulácii inými prostriedkami (napríklad elektronickým monitorovaním takým, ako je signálne zakódovanie); keďže spoj pozostávajúci zo zaplombovaných spojov sa považuje za súvislý; keďže záznamové zariadenie inštalované vo všetkých nových vozidlách uvedených do prevádzky po prvý raz po 1. januári 1996, musí byť v súlade s týmto nariadením; keďže priemysel a výrobcovia motorových vozidiel sa stretli s vážnymi problémami pri inštalovaní pancierových káblov vo vozidlách kategórie M 1 a N 1, kde sa impulzy rýchlosť/vzdialenosť vytvárajú integrovanými senzormi alebo senzormi ABS; keďže tieto senzory nie sú konštruované na inštaláciu pancierových káblov; keďže je potrebné povoliť, aby pancierové káble neboli povinné pri spojení senzora a adaptéra, ale len pri spojení adaptéra a záznamového zariadenia; keďže je v dôsledku toho potrebné doplniť nariadenie v príslušnom zmysle; keďže opatrenia uvedené v tomto nariadení sú v súlade so stanoviskom Výboru pre prispôsobenie nariadenia (EHS) č. 3821/85 technickému pokroku, PRIJALA TOTO NARIADENIE: Článok 1 Bod 5 kapitoly V, prílohy I k nariadeniu (EHS) č. 3821/85 sa dopĺňa o nasledovné odseky: "Na účely tohto bodu vozidlami kategórie M 1 a N 1 sú tie vozidlá, ktoré sú definované v časti A prílohy II k smernici Rady 70/156/EHS [3]. U týchto vozidiel, ktoré sú vybavené tachografmi v súlade s nariadením a nie sú konštruované na inštalovanie pancierových káblov medzi senzormi vzdialenosti a rýchlosti a záznamovým zariadením, sa namontuje adaptér čo možno najbližšie k senzorom vzdialenosti a rýchlosti. Pancierové káble sa namontujú od adaptéra k záznamovému zariadeniu." Článok 2 Toto Nariadenie nadobúda účinnosť 20. deň po jeho uverejnení v Úradnom vestníku Európskych spoločenstiev. Uplatňuje sa od 1. januára 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. júna 1997. Za Komisiu Neil Kinnock člen Komisie [1] Ú. v. ES L 370, 31.12.1985, s. 8. [2] Ú. v. ES L 256, 26.10.1995, s. 8. [3] Ú. v. ES L 42, 23.2.1970, s. 1. --------------------------------------------------
Úradný vestník L 174 , 02/07/1997 S. 0007 - 0007



Nariadenie Rady (ES) č. 1256/97 z 25. júna 1997, ktorým sa mení a dopĺňa nariadenie 79/65/EHS, ktorým sa vytvára sieť na zber účtovných údajov o príjmoch a obchodných operáciách poľnohospodárskych podnikov v Európskom hospodárskom spoločenstve RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže nariadenie Rady č. 79/65/EHS z 15. júna 1965, ktorým sa vytvára sieť na zber účtovných údajov o príjmoch a obchodných operáciách poľnohospodárskych podnikov v Európskom hospodárskom spoločenstve [3], ustanovuje určité obmedzenia na používanie účtovných údajov od poľnohospodárskych podnikov a iných jednotlivých podrobných údajov získaných pri uplatňovaní nariadenia; keďže vzhľadom na riziko, že informácie, ktoré poskytuje prevádzkovateľ, by sa mohli používať na iné účely než sú ustanovené v uvedenom nariadení, mal by sa zdôrazniť zákaz akéhokoľvek neoprávneného používania týchto informácií; keďže uvedené nariadenie by sa z tohto dôvodu malo zmeniť a doplniť, PRIJALA TOTO NARIADENIE: Článok 1 Článok 15 (1) nariadenia č. 79/65/EHS sa týmto nahrádza takto: "1. Zakazuje sa používať na daňové účely akékoľvek jednotlivé účtovné údaje alebo iné jednotlivé podrobné údaje získané pri uplatňovaní tohto nariadenia, alebo poskytnúť alebo používať tieto údaje na iné účely než sú stanovené v článku 1." Článok 2 Toto nariadenie nadobúda účinnosť siedmy deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 25. júna 1997 Za Radu predseda J. Van Aartsen [1] Ú. v. ES C 127, 24.4.1997, s. 15. [2] Ú. v. ES C 167, 2.6.1997. [3] Ú. v. ES 109, 23.6.1965, s. 1859/65. Nariadenie bolo naposledy zmenené a doplnené nariadením (ES) č. 2801/1995 (Ú. v. ES L 291, 6.12.1995, s. 3). --------------------------------------------------